नई दिल्ली. राजनीति में बयान क्या होते हैं और उनके पीछे चतुराई या चाल क्या होती है? भाजपा, मोदी और आडवाणी प्रकरण से जुड़े बयान और उनके निहितार्थ से समझिए 5 बड़ी चालें...
आडवाणी ने कहा- मोदी से अच्छे शिवराज
गुजरात तो पहले से स्वस्थ था। मोदी ने उसे उत्कृष्ट बना दिया। लेकिन मध्य प्रदेश बीमारू व पिछड़ा था, जिसे शिवराज ने स्वस्थ बना दिया। चमत्कार यहां हुआ है।
(1 जून को ग्वालियर में कहा)
राजनीतिक चाल : आडवाणी शिवराज में महत्वाकांक्षा जगाना चाहते थे। ताकि वे खुद को मोदी से बड़ा, कामयाब और स्वीकार्य नेता समझने लगें।
शिवराज ने कहा- मैं तो नंबर 3
मोदीजी मेरे बड़े भाई हैं। मोदीजी और रमन सिंह जी मेरे सीनियर हैं। नंबर एक, नंबर दो तो छोडि़ए मैं तो नंबर तीन पर आता हूं। (3 जून को भोपाल में)
राजनीति : शिवराज को पता है आडवाणी की तारीफ से वे सत्ता के शीर्ष पर नहीं पहुंच सकते। हां, इस लड़ाई में मध्य प्रदेश की सत्ता में हां-ना हो सकती है।
राजनाथ ने कहा-जो लोकप्रिय, वही नेता
पहले मैं भाषण देने आया। इसलिए साफ करना चाहता हूं कि लोकतंत्र में नेता वही होता है जो लोकप्रिय होता है। लोग लोकप्रिय नेता को आखिरी में सुनना चाहते हैं।
(9 जून को गोवा में कहा)
राजनीति : राजनाथ ने आडवाणी की सत्ता के खात्मे का संकेत दे दिया। इस बयान से साफ कर दिया कि अब मोदी नंबर वन नेता हैं।
मोदी बोले- बाहर बैठे लोग नहीं समझेंगे
राजनाथजी ने जैसा किया, बाहर जो लोग बैठे हैं उनके लिए इसके महत्व को समझना कठिन है। व्यक्ति पद होने से बड़ा नहीं होता, उसके लिए बड़ा दिल भी जरूरी है।
(9 जून को गोवा में कहा)
राजनीति : बयान के जरिए मोदी ने आडवाणी से कहा कि आप बड़े हैं तो दिल भी बड़ा रखिए। खजूर के पेड़ की तरह बड़ा होने का क्या मतलब?
दिग्विजय बोले- राजनाथ का काम वंडरफुल
मोदी कुछ भी बनें, मतलब नहीं। आडवाणी जो चाहें करें, ये उनकी अपनी सोच होगी। लेकिन राजनाथजी ने वंडरफुल काम किया है। (9 जून को कहा)
राजनीति : दिग्विजय ने कांग्रेस पर मोदी का भय छिपाने की कोशिश की। राजनाथ की तारीफ कर आडवाणी खेमे को भड़काने की चाल थी यह।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva awa_Deva hin_Deva bho_Deva hin_Deva hin_Deva